It's all about Image, Stupid | Wine Goggle
January 24, 2016 January 24, 2016 ~ emile
Posted in Opinion	Rico BassonVinpro
< Previous Tasting Domaine de la Romanée Conti
Next > Bubbly For The Dead
2 thoughts on "It's all about Image, Stupid"
Ek dink jy het 'n goeie punt hier beet en ek dink daar is lig in die tonnel. Ek praat uit 'n Sjina perspektief, so sluit dus nie alle wyn uitvoerlande in by my kommentaar nie. Die vertoonvenster vir ingevoerde wyn in Sjina is die Prowine skou in November in Shanghai. Laasjaar het SA 'n effense groter teenwoordigheid daar gehad as vorige jare (WOSA dryf die uitstalling) Dit was egter maar nog steeds elke vervaardiger vir homself. Daar is nie 'n gesamentlike poging om 'n landsbeeld te bevorder nie.
Ek glo nie die wêreld is so gepla met die negatiewe dinge waarmee SAners daagliks saamlewe nie. Ek dink nie hulle sien ons as 'n muishond nie. Noem jy hier "SA" dan is die eerste opmerking diamante, goud en wilde diere (in daardie volgorde). In Sjina het meeste nie eers 'n idee dat ons wyn maak nie. Altyd 'n goeie aanknopingspunt. Miskien is die sleutel wyntoerisme en moet die fokus wees om slegs te fokus op die dinge wat SA goed doen – mooi natuurskoon en wilde diere en 'n lekker braai (nie seker of ons nog baie diamante oor het nie).
Ek is bewus daarvan dat WOSA onlangs 'n kantoortjie in Hong Kong oopgemaak het. Dis miskien 'n goeie inisiatief maar die Hong Kong mark is 'n mark op sy eie en ligjare verwyderd in smaak en aanbieding van Sjina. Ek glo WOSA kan realisties net na SA wyn se belange omsien in Hong Kong en miskien Singapoer omrede die twee lande ontwikkelingsgewys soortgelyk is en ander Oosterse plekke so verskillend van mekaar as Engeland van Rusland is.
WOSA behoort ambassadeurs (invoerders wat reeds daar gevestig is) in elke prominente uitvoer land te identifiseer op te lei en hulle by te staan in hul pogings om SA wyne daar te bevorder. Dit lyk vir my of die fokus tans is om delegasies uit Suid Afrika bymekaar te maak en dan op duur onkoste oor te vlieg na lande. Almal het 'n heerlike tyd maar die saad wat gesaai is word nie gekultiveer daarna nie. Dis myns insiens onmoontlik om die beeld van die land te vestig en daaraan te bou as dit nie aktief en herhaaldelik in oorsese markte gedoen word deur mense daar te hê wie se doel dit is om daaraan te bou nie. Ek is al 'n geruime tyd besig met wyninvoere maar het nog geen kontak met WOSA gehad nie. Die SA ambassade en konsulaat se doen ook nie baie om wyn hier te bevorder nie. Dit kan ook 'n waardevolle beeldbou en kontakpunt wees tussen uitvoerlande en Suid Afrika.
Miskien is dit ook tyd om te werk aan "brand Wes-Kaap" en nie "Suid Afrika" nie. Wyn word immers daar gemaak en nie in Gauteng of Noordwes nie.